ΠΑΝΕΠΙΣΤΗΜΙΟ ΠΑΤΡΩΝ

**ΠΡΟΓΡΑΜΜΑ ΠΡΑΚΤΙΚΗΣ ΑΣΚΗΣΗΣ**

Αγρίνιο 23/08/2021

**ΑΝΑΚΟΙΝΩΣΗ**

Προκειμένου να ολοκληρωθούν οι διαδικασίες που ορίζονται για την **περάτωση της Πρακτικής Άσκησης** και να πραγματοποιηθεί η **πληρωμή** σας, θα πρέπει να γίνουν οι απαιτούμενες ενέργειες.

Καλείστε στο προσεχές διάστημα να αποστείλετε ταχυδρομικώς ή να καταθέσετε σε **κλειστό** **φάκελο** τα έντυπα για την ολοκλήρωση της πρακτικής σας άσκησης (***με πρωτότυπες υπογραφές και σφραγίδες και εκτυπωμένα σε διπλή όψη***) στο Γραφείο Πρακτικής Άσκησης στο Αγρίνιο:

Τα **έντυπα για την πληρωμή** θα τα βρείτε στον παρακάτω σύνδεσμο <http://praktiki.upatras.gr/entypa-panepistimiou-patrwn/> στον ιστότοπο του Γραφείου Πρακτικής Άσκησης και είναι τα εξής:

**1. Εντολή Πληρωμής- Έκθεση Πεπραγμένων** (Συμπληρώνετε τα προσωπικά σας στοιχεία όπου απαιτείται και υπογράφετε στη θέση του δικαιούχου),

**2. Απόδειξη Είσπραξης** (Συμπληρώνετε τα απαιτούμενα πεδία και την υπογράφετε),

**4. Υπεύθυνη Δήλωση** (Συμπληρώνετε τα προσωπικά σας στοιχεία και την υπογράφετε),

**5. Πιστοποιητικό Γραμματείας Ενεργού Φοιτητή (μ**ε ημερομηνία μετά τη λήξη της πρακτικής σας άσκησης, δηλαδή μετά την 01/09/2021),

**6. Ημερολόγιο Εργασιών Ασκούμενου** (Το συμπληρώνετε για κάθε μήνα Ιούλιο-Αύγουστο ξεχωριστά με τα αντικείμενα εκπαίδευσής σας και **χρειάζεται υπογραφή & σφραγίδα από το φορέα**),

**7. Βεβαίωση Πλήρους Απασχόλησης Φοιτητή από το Φορέα** (Το συμπληρώνετε και **χρειάζεται υπογραφή & σφραγίδα από το φορέα**),

**8. Βεβαίωση Υλοποίησης Πρακτικής Άσκησης με μεθόδους εξ αποστάσεως** (**Μόνο για τους φοιτητές που δεν πραγματοποίησαν την πρακτική τους άσκηση με φυσική παρουσία**).

**9. Δελτίο Αξιολόγησης Ασκούμενου από τον Επόπτη Φορέα Απασχόλησης** (Συμπληρώνετε από τον επόπτη του φορέα απασχόλησης και **χρειάζεται υπογραφή & σφραγίδα από το φορέα**),

**10. Έκθεση Πεπραγμένων Ασκούμενου** (Συμπληρώνετε τα απαιτούμενα πεδία και το υπογράφετε).

**11.** [**Δελτίο αξιολόγησης ασκούμενου από τον επιβλέποντα καθηγητή\_ΠΑ**](http://praktiki.upatras.gr/wp-content/uploads/2021/01/8_12%CE%9506%CE%A0%CE%9112_%CE%94%CE%B5%CE%BB%CF%84%CE%AF%CE%BF-%CE%B1%CE%BE%CE%B9%CE%BF%CE%BB%CF%8C%CE%B3%CE%B7%CF%83%CE%B7%CF%82-%CE%B1%CF%83%CE%BA%CE%BF%CF%8D%CE%BC%CE%B5%CE%BD%CE%BF%CF%85-%CE%B1%CF%80%CF%8C-%CF%84%CE%BF%CE%BD-%CE%B5%CF%80%CE%B9%CE%B2%CE%BB%CE%AD%CF%80%CE%BF%CE%BD%CF%84%CE%B1-%CE%BA%CE%B1%CE%B8%CE%B7%CE%B3%CE%B7%CF%84%CE%AE_%CE%A0%CE%91.pdf) Θα πρέπει πριν αποστείλετε τα πρωτότυπα έντυπα στο γραφείο πρακτικής άσκησης, να τα στείλετε σαρωμένα σε ηλεκτρονική μορφή (σκαναρισμένα) στον επόπτη εκπαιδευτικό σας (σε περίπτωση που δεν υπάρχει η δυνατότητα συνάντησης), προκειμένου να συντάξει τη δική του έκθεση αξιολόγησης.

**\*\*** Με την λήξη της πρακτικής άσκησης θα συμπληρώσετε το **Απογραφικό Δελτίο ΕΞΟΔΟΥ**, με την ίδια λογική όπως απαντήσατε και στο ΕΙΣΟΔΟΥ και στο ερώτημα αν αποκτήσατε εξειδίκευση απαντάτε ΝΑΙ. Θα το βρείτε στον ιστότοπο του Γραφείου Πρακτικής Άσκησης στην καρτέλα ΕΝΤΥΠΑ - ΑΠΟΓΡΑΦΙΚΑ ΔΕΛΤΙΑ (<http://praktiki.upatras.gr/apografika-deltia-eisodou-eksodou/>).

**\*\*** Συμπληρωματικά θα ζητήσετε και το έντυπο Ε3.5 που έχει υποβληθεί από τον φορέα απασχόλησης σας για την έναρξη και για την λήξη της πρακτικής σας  άσκησης. Και τα 2 έντυπα **να υπογραφούν και να σφραγιστούν πρωτότυπα από τον φορέα** απασχόλησης.

> Θα παρακαλούσαμε τα έντυπα να είναι εκτυπωμένα σε διπλή όψη με **πρωτότυπες υπογραφές και σφραγίδες όπου απαιτείται** και για οποιαδήποτε διευκρίνηση είμαστε στη διάθεσή σας.